খাস কলকাতায় ফের শিউরে ওঠার মত ঘটনা। দ্বিতীয় পক্ষের স্ত্রী ,শ্বাশুড়ি, প্রতিবেশীকে কুপিয়ে আত্মঘাতী  যুবক।  বাঘাযতীন স্টেশন রোডের ঘটনা।  শ্বশুর বাড়িতেই থাকতেন  প্রাক্তন সেনা কর্মী আব্দুল মতিন। আজ সন্ধ্যেয় স্ত্রী সায়নি চৌধুরী বাড়ি ফিরতেই ধারালো অস্ত্র দিয়ে তাকে এলোপাথাড়ি কোপায় যুবক।
 ওয়েব ডেস্ক: খাস কলকাতায় ফের শিউরে ওঠার মত ঘটনা। দ্বিতীয় পক্ষের স্ত্রী ,শ্বাশুড়ি, প্রতিবেশীকে কুপিয়ে আত্মঘাতী  যুবক।  বাঘাযতীন স্টেশন রোডের ঘটনা।  শ্বশুর বাড়িতেই থাকতেন  প্রাক্তন সেনা কর্মী আব্দুল মতিন। আজ সন্ধ্যেয় স্ত্রী সায়নি চৌধুরী বাড়ি ফিরতেই ধারালো অস্ত্র দিয়ে তাকে এলোপাথাড়ি কোপায় যুবক। বাধা দিতে এসে গুরুতর জখম হন শাশুড়িও। আব্দুলের ধারালো অস্ত্রের কোপে পড়ে জখম হন এক প্রতিবেশীও। এরপরেই গ্যাস সিলিন্ডার খুলে ঘরে আগুন লাগিয়ে দেয় যুবক। খবর পেয়ে পুলিস ও দমকল ঘটনাস্থলে পৌছলে বেগতিক দেখে তিনতলা থেকে ঝাঁপ দেয় যুবক। আশঙ্কাজনক অবস্থায় বাঘাযতীন হাসপাতালে যুবককে নিয়ে যাওয়া হলে চিকিতসকেরা তাকে মৃত ঘোষণা করে।